PROJEKTS

LATVIJAS REPUBLIKAS MINISTRU KABINETS

2016. gada \_\_\_.\_\_\_\_\_\_\_\_ Noteikumi Nr.\_\_\_\_

Rīgā (prot. Nr. \_\_\_ §\_\_\_\_)

**Grozījums Ministru kabineta 2010.gada 9.marta noteikumos Nr.224 “**[**Noteikumi par valsts un pašvaldību autoceļu ikdienas uzturēšanas prasībām un to izpildes kontroli**](http://likumi.lv/ta/id/206467-noteikumi-par-valsts-un-pasvaldibu-autocelu-ikdienas-uzturesanas-prasibam-un-to-izpildes-kontroli)**”**

*Izdoti saskaņā ar* [*Ceļu satiksmes likuma*](http://likumi.lv/ta/id/45467-celu-satiksmes-likums)[*6.panta*](http://likumi.lv/ta/id/45467-celu-satiksmes-likums#p6) *trešo daļu*

Izdarīt Ministru kabineta 2010. gada 9. marta noteikumos Nr. 224 “[Noteikumi par valsts un pašvaldību autoceļu ikdienas uzturēšanas prasībām un to izpildes kontroli](http://likumi.lv/ta/id/206467-noteikumi-par-valsts-un-pasvaldibu-autocelu-ikdienas-uzturesanas-prasibam-un-to-izpildes-kontroli)” (Latvijas Vēstnesis, 2010, 41. nr.; 2014, 55.nr.) šādu grozījumu un papildināt noteikumu 3.pielikuma piezīmes ar 9. un 10.punktu šādā redakcijā:

“9. Lai mazinātu apledojuma veidošanos uz autoceļa, ceļa īpašnieks, izvērtējot nepieciešamību un autoceļu uzturēšanai paredzēto (pieejamo) finansējumu, papildus noteiktajām prasībām var lemt par autoceļa ar A vai A1 uzturēšanas klasi brauktuves preventīvo apstrādi ar pretapledojuma materiālu, nosakot prasības autoceļa uzturēšanai. Autoceļa ar A vai A1 uzturēšanas klasi brauktuves preventīvā apstrāde var tikt veikta jebkurā diennakts laikā.

10. Ceļa īpašnieks, izvērtējot nepieciešamību un autoceļu uzturēšanai paredzēto (pieejamo) finansējumu, var lemt par autoceļa ar A vai A1 uzturēšanas klasi, kas savieno Latvijas teritorijā esošo TEN-T pamattīkla lidostu ar pamattīkla jūras ostu vai pamattīkla jūras ostas savā starpā, brauktuves attīrīšanu no sniega jebkurā diennakts laikā. TEN-T pamattīkla lidosta un jūras ostas noteiktas atbilstoši Eiropas Parlamenta un Padomes 2013.gada 11.decembra regulas (ES) Nr.1315/2013 par Savienības pamatnostādnēm Eiropas transporta tīkla attīstībai un ar ko atceļ Lēmumu Nr.661/2010/ES, II pielikuma 2.punktam.”

Ministru prezidents M. Kučinskis

Satiksmes ministra vietā -

zemkopības ministrs J. Dūklavs

Iesniedzējs: satiksmes ministra vietā -

zemkopības ministrs J. Dūklavs

Vīza: valsts sekretāra vietā -

valsts sekretāra vietniece Dž. Innusa

17.11.2016. 14:03

260

D. Supe, 67028253

dace.supe@sam.gov.lv